Manuel Calvo Pumpido

﻿Manuel Calvo Pumpido, nado na Coruña o 23 de setembro de 1938 e finado en Santiago de Compostela o 27 de xullo de 2007, foi un empresario galego.

 Traxectoria 
Fillo de Luís Calvo Sanz, fundador do Grupo Calvo en 1940Vázquez Sola, Manuel (6 de mayo de 2007). El País (ed.): «Calvo vuelve a tenerlo claro». Consultado o 12 de novembro de 2012., do que era vicepresidente e conselleiro delegadoCarbajo, Primitivo (28 de julio de 2007). El País (ed.): «Manuel Calvo, empresario». Consultado o 12 de novembro de 2012..

Licenciado en Ciencias Químicas pola Universidade Complutense de Madrid en 1959. En 1962 comezou a súa traxectoria profesional como responsable do departamento de mercadotecnia de ESSO Petroleum. En 1963 fundou Hizarco Publicidad y Márketing, S.A., empresa que presidiu ata 1970, cando se incorporou ao Grupo Calvo e fundou Calvopesca. O seu coñecemento do mundo da publicidade fixo que a súa decidida aposta, en 1979, pola publicidade en televisión fose un éxito para o grupo conserveiroAgencia EFE (27 de julio de 2007). El Economista (ed.): «Fallece el vicepresidente del Grupo conservero Calvo, Manuel Calvo Pumpido». Consultado o 12 de novembre de 2012..﻿

A súa relación co fútbol chegoulle a través da súa empresa de publicidade Hizarco Publicidad y Márketing, S.A., que se encargaba de negociar e explotar a publicidade estática de varios estadios, entre os que se encontraba El Molinón.Rosety, Manuel (28 de julio de 2007). El Comercio (ed.): «Corazón rojiblanco». Consultado o 12 de novembro de 2012. Esta relación levouno a subscribir accións da sociedade anónima deportiva Real Sporting de Gijón en 1992, o que o levou ao primeiro consello de administración da S. A. D. e, en 1994, á súa presidenciaRodríguez, Jorge; Barrio, Javier (28 de julio de 2007). El Comercio (ed.): «Fallece el ex presidente y empresario gallego Manuel Calvo Pumpido». Consultado o 12 de novembro de 2012..

 Notas 

Categoría:Empresarios de Galicia
Categoría:Presidentes de clubs de fútbol de España
Categoría:Nados na Coruña
Categoría:Nados en 1938
Categoría:Finados en 2007